Cato Bruarøy

Cato Bruarøy (født 1970https://www.proff.no/rolle/cato-bruar%C3%B8y/leps%C3%B8y/83203/ i Os i Vestland) er en norsk karateutøver og sensei. Han er europamester i karategrenen wado-karate (2006), verdensmester i karategrenen shito ryu-karate (1999) og norgesmester i karate. 

Bruarøy er hovedinstruktør for karateorganisasjonen WIKF Norge,https://wikf.no/team/cato-bruaroy-7-dan-3/ leder for teknisk komite i Norges Kampsportforbunds karateseksjon og norsk representant og instruktør i selvforsvarssystemet Israeli Military System of Self Defence - Krav Maga. Han har trent karate siden han var 12 år og er gradert 7. dan svart belte. Han trener og underviser også i de kinesiske helseøvelsene taiji, qigong og taijiwuxigong.

Bruarøy er utdannet siviløkonom fra Norges Handelshøyskole. Han er styreleder og største eier i kommunikasjonsbyrået Kime Kommunikasjon AS i Bergen.

Bruarøy har vært engasjert som kommunikasjonsdirektør og informasjonssjef i Fiskeri- og havbruksnæringens landsforening (FHL), arbeidet som vaktsjef og finansjournalist i Dagens Næringslivs nyhetsbyrå TDN Finans og vært aksjefondsanalytiker og webredaktør i Acta-konsernet. Siden 2003 har han arbeidet som informasjonsrådgiver med finans, strategi og krisehåndtering som fagområder.
 Referanser 

Kategori:Norske karateka
Kategori:Norske siviløkonomer fra NHH
Kategori:Personer fra Os kommune i Hordaland
Kategori:Norgesmestere i karate